Prof. J. H. Smidth, Sognepræst for Aastrup Menighed paa Falster, agter at udgive en Samling af Danske Ordsprog og Talemaader. Samlingen skal udkomme i fem Hæfter, af hvilke de tre første skulle hver indeholde sex af Alphabetets Bogstaver; det fierde de øvrige fra T til Ø; femte Hefte er bestemt til Supplementer og Rettelser. Saasnart Forfatteren seer sig skadesløs for Omkostningerne, kan Trykningen af første Hæfte begynde. Et Raad den occonomiske Correspondent giver: at fordrive Rotter med døde Rotter, er ganske probat; kun er derved at iagttage, at de døde Rotter maae hænge saalænge til de stinke tilgavns, inden man nedlægger dem i Hullerne; thi nedlægger man dem friske, inden de ere gangne i Forraadnelse, ædes de af de Levende. Det er kun Aadselstanken der fordriver dem. Man maa derfor tit lukke Hullerne, for at Stanken kan desbedre perses dem imøde, som da ogsaa er en Velgierning for de menneskelige Næser. (Jversens Avis.)
Danske Ordsprog og Talemaader
Forfatter: J. H. Smidth
Dato: 1819-07-05